

**Қазақстан Республикасының**

**Стратегиялық жоспарлау және реформалау агенттігінің төрағасы**

**Қ.Н. Келімбетовке**

**Құрметті Қайрат Нематұлы!**

1 қыркүйектегі жолдауында ел Президенті Қасым-Жомарт Кемелұлы Тоқаев отбасылық-демографиялық жағдай айрықша алаңдатушылық тудырып отырғанын айтты. Демографиялық факторлар мемлекеттің экономикалық және әлеуметтік дамуының келешектегі өзгерістерінің себеп-салдары болып табылады.

Ұлттық деңгейде де, өңірлік деңгейде де адами капиталдың саны мен сапасын бағалау заманауи мемлекеттік басқарудың маңызды элементі.

Соңғы онжылдықта Қазақстан халқының саны 2 миллион 400 мың адамға немесе 15,1%-ға өсті, негізінен ол табиғи өсім инерциясымен және мемлекеттің әлеуметтік саясаты бағытының дұрыстығымен қамтамасыз етілді. Бір әйелге шаққанда, туудың жалпы коэффицентінің жоғары шегі (2,8)
2018 жылы болды.

Бұл тенденция 2024-2025 жылдарға дейін сақталады, содан кейін бала тууға әлеуетті әйелдер санының азаюына байланысты кері коэффицент көрсетеді. 2035 жылдан өсім қайта көбейетін болады.

БҰҰ-ның халықтың қоныстануы жөніндегі қорының зерттеуіне сәйкес, қазіргі қалыптасқан табиғи өсім режимі сақталған жағдайда, Қазақстан халқы шамамен екі ұрпақ ішінде, яғни жарты ғасырдан сәл астам уақыт ішінде
23%-ға ұлғаяды. Бұл 4 миллион 200 мың қазақстандық азаматты құрайтын айтарлықтай әлеует.

Яғни, болжам бойынша 15 жастан 64 жасқа дейінгі экономикалық белсенді халық саны 2050 жылға дейін 1,3 есе өсіп, 15,3 миллион адамға жетеді.

Қазіргі уақытта Қазақстан халқы өміржасының құрылымы трансформациялануда және бұл үрдіс алдағы 30 жылда жалғасын таппақ. Үлкен жастағы адамдар алдағы он жылда орташа есеппен 4-5%-ға өседі. Яғни, 65 жастан асқан адамдар саны 2050 жылға қарай 2019 жылмен салыстырғанда 2,5 есеге, яғни 1 миллион 400 адамнан 3 миллион 400 адамға дейін артады (туындайтын проблемалар қарттыққа қызмет көрсетумен тікелей байланысты салалардың дамуына әкеледі).

Осыған қарамастан, Қазақстан халқы жағынан жас мемлекет болып қала береді.

Халықтың жас құрамындағы өзгерістердің салдары көптеген факторларға, ең алдымен, әлеуметтік-экономикалық дамуға әсер етеді және бұл трансформация елдің даму жоспарларында ескерілуі қажет.

Осылайша, асыраудағы балалар мен зейнеткерлік жастағы адамдардың үлесі артып келе жатқан елде оларды қамтамасыз етуге бағытталған ресурстар өсіп, ал дамуға бағытталған инвестицияларды еңсеруге тиіс адам ресурсының азаюы, экономикалық өсуді тежеуге әкелуі мүмкін.

Оның үстіне, қазіргі уақытта ел экономикасы 1990 жылы туылған аз ұрпақтардың жұмыс жасына енуіне байланысты жағымсыз демографиялық өзгерістер кезеңінде.

Демографиялық өзгерістердің теріс салдарын еңсеруді алдын-ала стратегиялық жоспарлауға және бұл мақсатқа қол жеткізіп демографиялық дивиденд алу үшін, мемлекет адам капиталына инвестициялардың деңгейі мен қайтарымын арттыруға бағытталған саясат жүргізу арқылы осы бағытта инвестицияларды ұлғайтқан кезде ғана қол жеткізеді. Ол үшін:

* жастардың денсаулық, еңбек және репродуктивті құқықтары, әлеуметтік қолдау кепілдіктерін қамтамасыз етуге бағытталған, бала тууды қолдау саясаты болғанда, сонымен қатар, әйелдердің, оның ішінде жас балалары бар, көп балалы аналардың, ауыл халқының әлеуетін ашуға мүмкіндік жасау;
* жастардың еңбек нарығына тартылуын ұлғайту, жұмыссыздық деңгейін барынша азайту;
* қолданыстағы заңдарды біріздендіру, халыққа қолжетімділігін қамтамасыз ету қажет.

Бұл қадамдар халықтың саны мен бөлінуін, оның ағымдағы және болжамды жас құрылымы мен өсу қарқынын түсінуді қажет етеді.

Халық санының ұдайы өсуін қолдау, өлім-жітімді азайту, халықтың өмір сүру ұзақтығын арттыру, көші-қонды геосаяси тәуекелдерді ескере отырып, халықты ел аумағы бойынша қоныстандыру Қазақстан Үкіметінің де басымдықтары болып табылады.

Жоғарыда айтылған зерттеу мемлекет халқының санын ұлғайтудың елеулі резервтері бар екенін көрсетті. Ең алдымен, салауатты өмір салтын қамтамасыз ету, миокард инфарктісі, ми қан айналымының жедел бұзылуы (инсульт), қатерлі ісіктер, жарақаттар, босану кезінде болатын өлімді төмендету және ерлердің өмір жасын ұзарту.

Біздің ойымызша, ішкі көші-қон ағындарын реттеу жөніндегі міндет, демографиялық даму, халықтың динамикасын болжау және оның орнықты дамуымен, репродуктивті денсаулығымен және құқықтарымен, гендерлік теңдікті күшейтумен, отбасы мен халықтың әлсіз топтарын қолдаумен байланысты мәселелерді бірыңғай мемлекеттік демографиялық саясат етіп жүйелеу қажет.

Мақсат халықтың өсуінің оңтайлы режимін, саны мен құрылымының динамикасы, олардың өзгеру қарқыны, туу, өлім, отбасы құрамы, қоныстану, ішкі және сыртқы көші-қон динамикасы, халықтың сапалық сипаттамалары саласында оң үрдістерді қалыптастыру.

Осы айтылғандарға сәйкес, **Құрметті Қайрат Нематұлы!** Жаңа маңызды лауазымда нәтижелі қызметіңізге тілектестік білдіре отырып, Қазақстан Республикасының демографиялық дамуы (демографиялық қауіпсіздік) саясатының 2020-2030 жылдарға арналған бағдарламасын/тұжырымдамасын әзірлеу қажет деп есептеймін. Осы ұлттық құжатты көзбояушылыққа жол бермей, нақты индикаторлармен кешенді түрде әзірлеуді қолдау орынды болар еді. Мәселен, көршілеріміз, Ресейде бұл мәселе әлдеқайда ілгері шешілуде.

Демографиялық деректер даму жоспарының болжамдарын, интеграциялаудың артықшылықтарын ескере отырып, әлеуметтік-экономикалық процестерге әсер ететін факторларды түсінуді жақсарту жолындағы маңызды қадам болып табылады.

Демографиялық және әлеуметтік индикаторлар бойынша өңіраралық айырмашылықтарды ескере отырып, ұлттық және өңірлік деңгейлерде тиімді әлеуметтік-экономикалық және демографиялық саясат тұжырымдамасын әзірлеу мемлекетімізге трансформациялық өзгерістерден тиісті пайда алуға және тиімді басқаруды қамтамасыз етуге мүмкіндік беретіні сөзсіз.

Қазір демограф мамандар жоқтың қасы. Ең құрымаса, мемлекеттік басқару академиясы жанында шешім қабылдау деңгейіндегі азаматтар демография негіздерінен білім алғаны дұрыс болар еді.

Осы сауалға, «Қазақстан Республикасының Парламенті және оның депутаттарының мәртебесі туралы» Қазақстан Республикасы Конституциялық Заңының 27-бабына сәйкес, белгіленген мерзімде жазбаша жауап беруіңізді сұраймын.

**Құрметпен,**

**Сенат депутаты, ҚР Президенті**

**жанындағы әйелдер істері,**

**отбасылық-демографиялық**

**комиссия төрағасының орынбасары Л. Сүлеймен**

Орындаған: Алтаева Ә.

Тел: 74-70-38